Fantasia 2000. Fantasia 2000 — 1999-yilda Walt Disney Pictures studiyasi tomonidan ishlab chiqarilgan hamda Walt Disney Feature Animation tomonidan tarqatilgan Amerika animatsion filmi. Film produserlari Roy E. Disney va Donald W. Ernst boʻlib, bu kartina Disneyning 38-toʻliq metrajli animatsion filmi sanaladi. "Fantasia 2000" animatsion filmi ilk marotaba 1999-yil 17-dekabrda New York shahridagi Carnegie Hallda namoyish etildi. 2000-yil 1-yanvardan esa kinoteatrlarda IMAX formatlarda namoyish etildi. Amerika Qoʻshma Shtatlarida esa, 2000-yil 16-iyunda boʻlib oʻtdi. Film budjeti $80-$85 millionni tashkil etib, bu kartina jahon boʻylab $90.9 million jamgʻarishga muvaffaq boʻldi. Film prikveli "Fantasia" boʻlib, bu kartina 1940-yilda chiqarilgan. Dastur. Film orkestr sozlamalari sadosi hamda "Fantasia" filmidagi Deems Taylor tomonidan kirish bilan boshlanadi. "Fantasia"dan olingan turli xil parchalar aks etgan panellar fazodan uchib oʻtib, orkestr uchun fon va sahnani tashkil etadi. Musiqachilar oʻz joylarini egallab, sozlanadilar, animatorlar esa oʻz stollarida rasm chizishadi. James Levine sahna dirijyoriga borishdan oldin ilk asar boshlanishi toʻgʻrisida signal beradi.